କଟକ, ନଭେମ୍ବର ୧୪ (ଲୋକାଲ ୱାୟାର) ନିରାମୟ ଯୋଜନାରେ ମାଗଣାରେ କ୍ୟାନସର ରୋଗୀଙ୍କୁ ଦିଆଯିବା ପାଇଁ କଟକର ଆଚାର୍ଯ୍ୟ ହରିହର ଆଞ୍ଚଳିକ କର୍କଟ ରୋଗ କେନ୍ଦ୍ରକୁ ଆସିଥିବା ଇଂଜେକସନ ପ୍ରାୟ ୧୫ ଜଣ ରୋଗୀଙ୍କୁ ୩ ଲକ୍ଷ ୬୪ ହଜାର ୮୯୯ ଟଙ୍କାରେ ବିକ୍ରି କରାଯାଇଥିବା ଯାଞ୍ଚ ସମୟରେ ଧରା ପଡିବା ପରେ ରାଜ୍ୟ ସ୍ୱାସ୍ଥ୍ୟ ସଚିବ ସମ୍ପୃକ୍ତ କେନ୍ଦ୍ର ମୁଖ୍ୟଙ୍କୁ ଜବାବ ତଲବ କରିଥିବା ଜଣେ ଅଧିକାରୀ କହିଛନ୍ତି।
ରାଜ୍ୟରେ ସମସ୍ତ ରୋଗୀଙ୍କୁ 'ନିରାମୟ ଯୋଜନାରେ ୫୮୭ ପ୍ରକାରର ଔଷଧ ବିତରଣ ପାଇଁ ସରକାର ନିଷ୍ପତ୍ତି ନେଇଥିବା ବେଳେ ସମସ୍ତ ସରକାରୀ ଡାକ୍ତରଖାନା ପରିସରରେ ଏଥିପାଇଁ କେନ୍ଦ୍ରମାନ ଖୋଲାଯାଇଛି ।
ଓଡିଶା ରାଜ୍ୟ ଔଷଧ ନିଗମ ଦ୍ୱାରା ପରିଚାଳିତ ଏହି 'ନିରାମୟ' କେନ୍ଦ୍ର ଜରିଆରେ ରୋଗୀଙ୍କୁ ମାଗଣାରେ ଔଷଧ ବଣ୍ଟନ କରାଯାଉଛି ।
ତେବେ ଆଞ୍ଚଳିକ କର୍କଟ ରୋଗ କେନ୍ଦ୍ରରେ ଏହି ଔଷଧ ସରକାରୀ ଭାବେ ବିକ୍ରି କରିବା ପାଇଁ କେନ୍ଦ୍ରର ତତ୍କାଳୀନ ନିର୍ଦ୍ଦେଶକ ୨୦୧୭ ଜାନୁୟାରୀ ୧୯ ତାରିଖରେ ଏକ ବିଜ୍ଞପ୍ତି ଜାରି କରିଥିଲେ ।
ସେହିଦିନ ଠାରୁ ଦୀର୍ଘ ୯ ମାସ ଧରି ସ୍ତନ କର୍କଟ ରୋଗର ଚିକତ୍ସା ପାଇଁ ବ୍ୟବହୃତ ଟ୍ରାନସ୍ୟୁଜୁମାଦ ଓ ଲିମ୍ଫୋମା ରୋଗର ଚିକିତ୍ସା ପାଇଁ ବ୍ୟବହୃତ ରିତୁକ୍ସିମାବ ଆଦି ଦାମୀ ଇଂଜେକ୍ନକୁ ଯଥାକ୍ରମେ ୨୩ ହଜାର ୫ ଶହ ଓ ୧୬ ହଜାର ୩ ଶହ ଟଙ୍କାରେ ବିକ୍ରି କରାଯାଉଥିଲା ।
ଏହି ଇଞ୍ଜେକସନ ବିକ୍ରି ବେଳେ ଯେଉଁ ରସିଦ କଟାଯାଇଥିଲା ସେଥିରେ ଟଙ୍କାର ପରିମାଣ ଉଲ୍ଲେଖ କରାଯାଉଥିଲେ ମଧ୍ୟ ଇଞ୍ଜେକସନର ନାମ ବା ଏହାର ବ୍ୟାଚ ନମ୍ବର ଲେଖାଯାଉନଥିଲା ।
ଏ ସବୁ ଇଞ୍ଜେକସନର ଖୋଳ ଉପରେ 'ଏହା ରାଜ୍ୟ ସରକାରଙ୍କ ଦ୍ୱାରା ପ୍ରେରିତ'ଏବଂ 'ବିକ୍ରି ପାଇଁ ନୁହଁ' ବୋଲି ସ୍ପଷ୍ଟ ଭାବେ ଉଲ୍ଲେଖ ରହିଥିଲ। ।
ଏହି ବିଷୟ ଜଣା ପଡିଲା ପରେ କେନ୍ଦ୍ର ନିର୍ଦ୍ଦେଶକ ୨୦୧୭ ସେପ୍ଟେମ୍ବର ୧୯ ତାରିଖରେ ଆଉ ଏକ ବିଜ୍ଞପ୍ତି ପ୍ରକାଶ କରି 'ନିରାମୟ'ର ସମସ୍ତ ଔଷଧ ମାଗଣା ବିତରଣ କରିବାକୁ ନିର୍ଦ୍ଦେଶ ଦେଇଥିଲେ ।
ଏହାଛଡା ଗତ ଜାନୁୟାରୀ ମାସ ୧୯ ତାରିଖରେ ପ୍ରକାଶିତ ବିଜ୍ଞପ୍ତିକୁ ଏହାଦ୍ୱାରା ରଦ୍ଦ କରାଗଲା ବୋଲି ନୂତନ ବିଜ୍ଞପ୍ତିରେ ସ୍ପଷ୍ଟ କରାଯାଇଥିଲା ।
ରାଜ୍ୟ ଔଷଧ ନିଗମ ଓ ରାଜ୍ୟ ସରକାରଙ୍କ ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗର ଦୁଇ ଜଣ ପଦାଧିକାରୀ ଏହାର ତଦନ୍ତ କରିଥିଲେ ଓ ଘଟଣାର ସତ୍ୟତା ସମ୍ପର୍କରେ ଅବଗତ ହୋଇଥିଲେ।
ଏହା ପରେ କର୍କଟ ରୋଗ କେନ୍ଦ୍ରର ଜଣେ ଫାର୍ମାସିଷ୍ଟଙ୍କୁ ନିଳମ୍ବିତ କରାଯାଇଥିଲା ।
ପରବର୍ତ୍ତୀ ସମୟରେ ଏହି ଘଟଣା ଅଡିଟ ରିପୋର୍ଟରେ ଧରାପଡି ଥିବା ବେଳେ ସରକାରଙ୍କ କ୍ୟାବିନେଟ ନିଷ୍ପତ୍ତି ଏବଂ ନିୟମ ବାହାରେ ସାଧାରଣଙ୍କ ସ୍ୱାର୍ଥ ବିରୋଧରେ କେନ୍ଦ୍ର ନିର୍ଦ୍ଦେଶକ କେଉଁ ଆଧାରରେ ଏଭଳି କଲେ ସେ ନେଇ ସ୍ୱାସ୍ଥ୍ୟ ସଚିବ କର୍କଟ କେନ୍ଦ୍ରର ନିର୍ଦ୍ଦେଶକଙ୍କୁ ଚିଠି ଲେଖି ଏକ ମାସ ମଧ୍ୟରେ ଏହାର ଜବାବ ରଖିବାକୁ ନିର୍ଦ୍ଦେଶ ଦେଇଥିବା ଜଣା ପଡିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
